als_Latn dik_Latn sag_Latn
Ish-drejtoresha e Arsimit në Lushnje Luiza Tabaku dhe djali e kolegu i saj të arrestuar për korrupsion pak ditë më parë janë duke u hetuar edhe për një çështje tjetër. Behet fjale per favore seksuale qe mendohet se u jane kërkuar mesueseve te cilat duhej te mbanin vendin e punes duke kryer mardhenie me personat qe u thuhej ne hotele te ndryshme.
Drejtoresha e Drejtorisë Arsimore, Luiza Tabaku, djali i saj dhe një mësues fiskulture u arrestuan për marrje ryshfeti.
Disa dite pas vendosjes se tyre ne pranga në dritë kanë dalë edhe elementë që implikojnë edhe persona me imunitet politik nga radhët e LSI-së në kërkimin e favoreve seksuale në këmbim të një vendi pune në arsim.
Respublica kontaktoi me avokatin e Luiza Tabakut, Kozma Jano, i cili tha se duhen edhe 5 ditë që materiali filmik t’i dorëzohet Prokurorisë, në të cilin flitet për përgjime të hapura ambjentaliste dhe pamje vizuale të këtyre akteve.
Sipas tij, në pretendimet e prokurorisë gjatë seancës për vlerësimin e masës së arrestit ndaj Luiza Tabakut u shpreh shkarazi për favore që dalin nga teknika e përgjimeve, të cilat prokuroria mund t’ i nxjerrë si prova më pas gjatë hetimit, por që edhe mund t’i fshijë. Po ju përcjellim të plotë prononcimin e avokatit Kozma Jano për ResPublica:
“Po diskutohet për favore seksuale, por për ne avokatët nuk është bërë gjë e qartë ende. Ekspertët që kanë në dorë përgjimet po vazhdojnë të bëjnë teknikën e tyre.
Deri në këtë moment duhen 5-6 ditë të përfundojë afati 1-mujor i vënë nga gjykata që nga dita e vendimit për nisjen e përgjimeve dhe më pas materiali t’i dorëzohet prokurorisë. Ne nuk kemi asnjë lloj prove që në këtë çështje implikohet direkt Luiza Tabaku.
Favoret seksuale i kërkonin persona të tjerë që ishin aty, që nga shoferi i saj deri tek menaxherët politkë. Faktikisht ndaj shoferit nuk është marrë masë ndonëse i ka dalë emri në të gjitha përgjimet dhe ndoshta prokuroria po e trajton me statusin e të penduarit.
Kur Luiza ka marrë vesh për veprimet e shoferit e ka larguar nga puna dhe pastaj kanë nisur sherret. Thashë deri tani diskutohet, por unë nuk e kam parë si material. Materialet e para të paraqitura nga Prokuroria ishin sa për të future në rrjedhë të gjithë veprimin kriminal. Vetë Luiza ka thënë që janë menaxherë politikë që flisnin nga jashtë dhe që e kanë kërcënuar për djalin. Janë njerëz me imunitet politik që kanë bërë vazhdimisht presion.
Në seancën e vlerësimit të të masës së arrestit për Luiza Tabakun prokuroria kaq material nxorri. Në kërkesën që parashtroi pretendohet përgjimi në ambjent të hapur me pamje vizuale, duke i rënë shkarazi për favore të ndryshme.
Ato që pretendon akuza për favore nuk ishin si akt në dosje, por ajo mund t’i nxjerrë ato gjatë hetimit. Janë të fshehta që i ruan hetimi dhe akuza duket e kënaqur. Ata nuk e paraqiten teknikën e përgjimit dhe ështe detyrim i tyre të na e vënë në dispozicion. Kuptohet ata dhe mund ta fshijnë materialin”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn